Ruy López de Segura

Ruy López de Segura (født 1530 i Zafra ved Badajoz i Spania, død 1580) var en spansk sjakkspiller, munk og katolsk sogneprest i Zafra.

Hans verk Libro de la invención liberal y arte del juego del Axedrez er en av de første grunnleggende verker i den europeiske sjakklitteratur.

Impulsen til boken fikk han under et besøk til Roma, der han i 1560 vant en serie sjakkspill mot den italienske mesterspilleren Giovanni Leonardo Di Bona. Han regnes dermed litt uoffisielt som den første stormester i sjakk i historien.

I Roma ble han kjent med sjakkboken som den portugisiske mester Pedro Damiano hadde utgitt i 1521, og syntes at den var svært dårlig. Dermed bestemte han seg for å skrive sin egen. Den utkom i 1561 i Alcalá de Henares. López beskrev sjakkens opprinnelse, gjengav spillereglene (som allerede var de samme som nå), og oppstilte den første nøyaktige analyse av de mest benyttede åpningstrekk. Dette har gitt López ry som «sjakkanalysens far».

Han analyserte særlig utførlig den spanske åpning, som opprinnelig ble oppkalt etter ham (og på engelsk kalles den fremdeles Ruy Lopez Opening). Han beskjeftiget seg også inngående med kongegambitten.

I 1575 tapte han revansjespillet mot Leonardo Di Bona. Men et av partiene som han vant, er gått inn i sjakkhistorien: 

 Ruy López - Leonardo (Madrid, 1575) 
1.e4 e5 2.f4 d6 3.Lc4 c6 4.Sf3 Lg4 5.fxe5 dxe5 6.Lxf7+ Kxf7 7.Sxe5+ Ke8 8.Dxg4 Sf6 9.De6+ De7 10.Dc8+ Dd8 11.Dxd8+ Kxd8 12.Sf7+ 1-0Ruy Lopez de Segura vs Giovanni Leonardo Di Bona da Cutri, Madrid 1575 – Kongegambit

 Referanser 

 Eksterne lenker 


Kategori:Spanske katolske prester
Kategori:Spanske sjakkspillere
Kategori:Spanske forfattere
Kategori:Personer fra provinsen Badajoz